ประกันภัยโกยกำไรไม่หยุด
น้ำท่วมไม่สะเทือนไตรมาส3บริษัทใหญ่เบี้ยประกันยังพุ่ง
30 ต.ค. 2565

น้ำท่วมไม่สะเทือนไตรมาส3บริษัทใหญ่เบี้ยประกันยังพุ่ง
น้ำท่วมไม่สะเทือนประกันรายใหญ่ ฟันกำไรไตรมาส 3
นายวรวิทย์ โรจน์รพีธาดา กรรมการผู้จัดการ บริษัท กรุงเทพประกันภัย เปิดเผยว่า ในไตรมาส 3 ที่ผ่านมา บริษัทมีกำไรสุทธิ 552 ล้านบาท เพิ่มขึ้น 252 ล้านบาท หรือ 84% เมื่อเทียบกับงวดเดียวกันของปีก่อนที่มีกำไรสุทธิ 300 ล้านบาท 
ทั้งนี้ สาเหตุสำคัญเนื่องจากมีกำไรจากการรับประกันภัยยานยนต์ 219 ล้านบาท เพิ่มขึ้น 63% และมีกำไรจากการรับประกันภัยเบ็ดเตล็ด 112 ล้านบาท เพิ่มขึ้น 1,071% อันเป็นผลจากอัตราขยายตัวของเบี้ยประกันรับเพิ่มสูงขึ้น และอัตราความเสียหายในงวดไตรมาส 3 ที่ผ่านมาลดลงเมื่อเทียบกับปีก่อน
นอกจากนี้ เงินปันผลที่ได้รับ 227 ล้านบาท เพิ่มขึ้น 23% และยังได้กำไรจากการขยายหลักทรัพย์อีก 156 ล้านบาท เพิ่มขึ้น 2,014% เมื่อเทียบกับงวดเดียวกันของปีก่อน
นายปิติพงศ์ พิศาลบุตร กรรมการผู้อำนวยการ บริษัท นวกิจประกันภัย กล่าวว่า บริษัทมีกำไรสุทธิในช่วงไตรมาส 3 ที่ผ่านมา 71 ล้านบาท เพิ่มขึ้น 205% เมื่อเทียบกับงวดเดียวกันของปีก่อน สาเหตุสำคัญมาจากกำไรจากการรับประกันเพิ่มขึ้นจากปีก่อน 55 ล้านบาท หรือ 240% จากรายได้จากการรับประกันเพิ่มขึ้น 92 ล้านบาท หรือ 24% 
มีค่าใช้จ่ายในการรับประกันภัยเพิ่มขึ้น 36 ล้านบาท หรือ 9% ซึ่งค่าใช้จ่ายในการรับประกันที่สูงขึ้นเป็นผลมาจากได้บันทึกสำรองค่าสินไหมทดแทนจากเหตุการณ์น้ำท่วมที่เกิดขึ้นในเดือน ก.ย. 2554
ด้านรายได้จากการลงทุนเพิ่มขึ้นจากปีก่อน 7 ล้านบาท หรือ 18% ผลจากบริษัทมีรายได้จากดอกเบี้ยและเงินปันผลรับเพิ่มขึ้นจากงวดเดียวกันของปีก่อน ส่วนแบ่งกำไรจากเงินลงทุนในบริษัทร่วมเพิ่มขึ้น 4 ล้านบาท หรือ 76%
นายจีรพันธ์ อัศวะธนกุล กรรมการผู้อำนวยการ บริษัท ประกันภัยไทยวิวัฒน์ กล่าวว่า ช่วงไตรมาส 3 ที่ผ่านมา มีรายได้จากการรับประกันเพิ่มขึ้น 40 ล้านบาท 
ขณะที่มีรายจ่ายจากการรับประกันรวมค่าใช้จ่ายดำเนินงานเพิ่มขึ้น 26 ล้านบาท ทำให้มีกำไรจากการรับประกันเพิ่มขึ้น 13 ล้านบาท ลดลง 4,768% แต่มีรายได้จากการลงทุนลดลงถึง 37 ล้านบาท ลดลง 88% เนื่องมาจากภาวะตลาดหลักทรัพย์ปัจจุบัน จึงมีกำไรสุทธิลดลงกว่าปีที่ผ่านมามากกว่า 20%
&amp;&lt;2288;
&amp;&lt;2288;
&amp;&lt;2288;
&amp;&lt;2288;